Vettel maak dit twee in ŉ ry vir FerrariSebastian Vettel (Foto: www.sebastianvettel) Die tweede wedren in die Formule Een-kampioenskapsreeks is Sondagaand in Bahrein afgehandel en Sebastian Vettel (Ferrari) het die wedren net voor die neus van Valterri Bottas (Mercedes) weggeraap. Ferrari (Sebastian Vettel en Kimi Raikkonen) het eerste en tweede weggespring. Die verdedigende kampioen, Lewis Hamilton (Mercedes), het negende weggespring nadat hy met vyf posisies gestraf is ná sy span Vrydag sy motor se ratkas moes vervang. Wegspringrooster: Met die wegspring het Vettel sy eerste plek behou, maar Kimi Raikkonen is deur Valteri Bottas verbygesteek. Lewis Hamilton het gou van negende opgeskuif na die derde plek. Vettel het net een keer bande geruil terwyl sy spanmaat Raikkonen halfpad deur die wedren tou opgegooi het. Vettel het voortgegaan en in sy Ferrari die wedren met ŉ breukdeel van ŉ sekonde gewen. Die twee Mercedes-jaers, Valterri Bottas en Lewis Hamilton, was tweede en derde. Vir meer inligting klik hier.